**OSNUTEK POGODBE PRILOGA D/6**

**Naročnik:**

**ELEKTRO GORENJSKA, podjetje za distribucijo električne energije, d.d., Ul. Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348000**

**in**

**Izvajalec:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. JN18-006**

**ELEKTROMONTAŽNA DELA NA MERILNIH MESTIH NA OBMOČJU**

**ELEKTRA GORENJSKA, d.d.**

**(sklop …)**

**UVODNA DOLOČBA**

1. **člen**

Naročnik je za elektromontažna dela na merilnih mestih na območju Elektra Gorenjska, d.d., izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. objave \_\_\_\_\_ in dne \_\_\_\_\_\_\_\_ v EU, št. objave\_\_\_\_\_\_\_\_\_\_\_\_.

**PREDMET POGODBE**

1. **člen**

Predmet te pogodbe so elektromontažna dela na merilnih mestih na območju Elektra Gorenjska, d.d, kot to izhaja iz dokumentacije št. JN18-006 z dne \_\_\_\_\_\_\_\_\_\_\_\_\_\_, ponudbe izvajalca št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_, in ponudbenega predračuna. Ponudba izvajalca in ponudbeni predračun sta prilogi te pogodbe.

V primeru, da bo za izvajanje del potreben odklop električne napetosti ali izvedba del zaščite s strani naročnika, bo naročnik izvajalcu vsakokrat izdal pisno dovoljenje za delo. Brez takega dovoljenja izvajalcu ni dovoljeno pričeti z deli. V primeru, da izvajalec kljub temu izvaja dela, naročnik nima nobene odgovornosti v primeru kakršne koli nezgode ali škode.

Izvajalec s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Izvajalec se izrecno odpoveduje vsem zahtevkom do naročnika, ki bi izvirale iz njegove morebitne ne seznanjenosti s pogoji po tej pogodbi.

Naročnik ima pravico, da pogodbeno storitev naroči pri drugem izvajalcu v primeru, da mu izvajalec po tej pogodbi v zahtevanem roku ne more zagotoviti izvedbe vnaprej naročene količine in kvalitete zahtevanih del. V tem primeru je izvajalec naročniku dolžan povrniti vse morebitne stroške in škodo, ki jo ima naročnik zaradi naročila storitve pri drugem izvajalcu.

**POGODBENA VREDNOST**

1. **člen**

Naročnik in izvajalec sta sporazumna, da znaša okvirna pogodbena vrednost v EUR brez DDV, skladno s ponudbenim predračunom izvajalca za posamezni sklop, ki je priloga te pogodbe:

|  |  |
| --- | --- |
| 1. sklop – Elektromontažna dela na merilnih mestih na območju KN Radovljica in Bled, KN Bohinj, KN Jesenice in Kranjska Gora: | \_\_\_\_\_\_\_\_\_\_\_\_\_\_ EUR |
| 2. sklop – Elektromontažna dela na merilnih mestih na območju KN Kranj, KN Cerklje in Visoko, KN Škofja Loka in Medvode, KN Tržič: | \_\_\_\_\_\_\_\_\_\_\_\_\_\_ EUR |
| **Skupaj:** | **\_\_\_\_\_\_\_\_\_\_\_\_\_\_ EUR** |

Cene/enoto, navedene v ponudbenem predračunu, so fiksne ves čas veljavnosti te pogodbe in so določene tako, da vsebujejo vse stroške (material, prevoz, zavarovanje idr.), razen DDV. DDV se obračuna po veljavni zakonodaji.

Vse stroške oziroma plačila, ki jih pogodbena vrednost iz prvega odstavka tega člena ne vključuje, vendar so – posredno ali neposredno – potrebni za izpolnitev obveznosti izvajalca po tej pogodbi, je dolžan plačati izvajalec oziroma bremenijo izključno izvajalca.

Dejanski delež enostavnih in zahtevnejših elektromontažnih del na merilnih mestih lahko odstopa od ocenjenega števila kosov, ker bo točno opredelitev (enostavno/zahtevnejše) možno podati šele po izvedbi teh del.

Naročnik ne prevzema nobene odgovornosti, če bodo realizirane količine manjše od navedenih količin v specifikaciji.

Izvajalec ne more uveljaviti naknadnih stroškov ali podražitev iz naslova nepopolne ali neustrezne dokumentacije za tiste dele predmeta pogodbe, ki morebiti v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, izvajalec kot strokovnjak na svojem področju, lahko predvidel.

**ROK IZVEDBE**

1. **člen**

Izvajalec bo moral v času veljavnosti pogodbe opraviti elektromontažna dela na približno 16.530 merilnih mestih. Naročnik si pridržuje pravico, da v primeru zadostnih lastnih kadrovskih kapacitet, sam opravi dela na ca. 30 % razpisanih merilnih mest.

Izvajalec bo moral dela opravljati redno, v skladu s tedenskimi ali mesečnimi naročili naročnika, z rokom izvedbe 1 meseca od prejema naročila.

Izvajalec bo zamenjave evidentiral s pomočjo mobilnih naprav.

Izvajalec je v primeru, da merilno mesto pri prvem obisku ni dostopno, dolžan naslednji obisk opraviti v drugem časovnem terminu (npr. prvi obisk je opravil dopoldan, drugega mora popoldan, naslednji dan ali čez več dni ipd.). Če merilno mesto tudi v drugem časovnem terminu ni dostopno, mora o tem obvestiti naročnika, ki bo sam izvedel zamenjavo z dodatnim pismenim predhodnim obveščanjem uporabnika. V tem primeru (tj. za drugi obisk istega merilnega mesta) izvajalec nima pravice obračunati dodatnih (npr. potnih) stroškov.

Storitve po tej pogodbi se bodo opravljale postopno, na različnih lokacijah na območju naročnika in po potrebah naročnika.

Izvajalec je v zamudi, če po lastni krivdi prekorači časovni okvir za izvedbo del, določenih s pogodbo oziroma posebej dogovorjenih z vsakokratnim naročilom. Če izvajalec ne opravi del v skladu z dogovorom z naročnikom oz. zamudi z izpolnitvijo obveznosti je naročniku dolžan povrniti vso škodo, ki bi mu s tem nastala.

Naročnik ima pravico pogodbo razdreti, če se izvajalec dvakrat ali večkrat ne odzove pravočasno oz. zamudi z izvedbo redno naročenega dela. V tem primeru pa naročniku pri drugi oziroma naslednji zamudi izvajalcu ni potrebno več dajati dodatnega izpolnitvenega roka. Prav tako ima naročnik pravico unovčiti garancijo za dobro izvedbo pogodbenih obveznosti, če mu je z zamudo nastala škoda.

**OBRAČUN IN ROK PLAČILA**

1. **člen**

Izvajalec bo opravljene storitve zaračunaval po sistemu dejanskih količin izvedenih enostavnih/zahtevnejših elektromontažnih del na merilnih mestih in fiksne cene po enoti (naročnik ne bo priznaval nikakršnih povišanj cene na enoto, ne glede na več ali manj dela), navedenih v ponudbenem predračunu, ter po dejansko izvedenih delih, na podlagi vsakokratnega posameznega naročila.

Naročnik je dolžan račun plačati v roku 30 dni od dneva izdaje računa. V primeru zamude pri plačilu ima izvajalec pravico obračunati zakonske zamudne obresti za čas zamude.

Če se naročnik ne bo v celoti strinjal z izstavljenim računom, ga mora v roku 8 dni po prejemu pisno in z obrazložitvijo v celoti zavrniti, izvajalec pa je dolžan izstaviti nov račun z novim datumom. Plačilni rok prične teči z dnem, ko izvajalec izda nov račun. Če izvajalec v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za izvedene storitve v roku, navedenem v II. odstavku tega člena.

**PREVZEM DEL**

1. **člen**

Izvajalec mora podatke o izvedenih delih tedensko prinesti naročniku, kateri jih iz mobilne naprave prenese v svojo bazo podatkov. Pri tem naročnik tudi preverja obseg realizacije (količino) izvedenih del na merilnih mestih, pri čemer za posamezno merilno mesto določi tudi, ali je izvajalec izvedel enostavna ali zahtevnejša elektromontažna dela.

Naročnik mora obseg izvedenih del ugotoviti najkasneje v roku 14 dni od dneva, ko je izvajalec naročniku prinesel mobilno napravo, iz katere je razviden opravljen obseg del.

Izvedena dela so prevzeta, ko naročnik ugotovi, da je izvajalec uspešno realiziral vsaj 90 % mesečno naročenih del, in to svojo ugotovitev po e-pošti pošlje izvajalcu.

V primeru, da izvajalec dvakrat zaporedoma ne bo dosegel vsaj 90 % realizacije, naročnik lahko odpove pogodbo brez dodatnega roka za izvedbo.

**ZAVAROVANJE IN ODŠKODNINSKA ODGOVORNOST**

1. **člen**

Izvajalec je dolžan na lastne stroške vso opremo in vsa izvršena dela zaščititi proti vremenskim vplivom in drugimi poškodbami.

Izvajalec je dolžan zavarovati svojo odgovornost pri izvedbi del. V primeru, da pride do škode pri izvedbi pogodbenih obveznosti po odgovornosti izvajalca, mora izvajalec na svoje stroške nadomestiti ali popraviti in dovršiti dela, ki morajo biti opravljena v skladu s pogodbenimi dokumenti.

Izvajalec ravno tako odgovarja za vso škodo na delih, ki jo je povzročil ob izvajanju pogodbenih obveznosti. Izvajalec odgovarja tudi za vso škodo nastalo tretjim osebam, ki jo je povzročil.

**IZOBRAŽEVANJE**

1. **člen**

O pravilni izvedbi elektromontažnih del in uporabi mobilnih naprav ter ostalega orodja bo naročnik za delavce izvajalca v roku 10 delovnih dni po podpisu pogodbe izvedel izobraževanje. V primeru zamenjave delavca, ki se je izobraževanja že udeležil, z novim, mora izvajalec o tem obvestiti naročnika, ki novega delavca ustrezno izobrazi. Izvajalec menjav ne sme opravljati z delavci, ki niso ustrezno usposobljeni in v takem primeru nosi vso odgovornost za nastanek kakršne koli škode, izvajanje del z neusposobljenimi delavci (če nima ustrezne izobrazbe, neznanje slovenskega jezika oziroma nezagotovitev dodatne osebe pri izvajanju storitev, ki govori slovenski jezik) pa je lahko tudi razlog za odpoved pogodbe.

Način izvajanja del je določen v tehničnih zahtevah, ki so priloga te pogodbe.

**GARANCIJSKI ROK**

1. **člen**

Izvajalec za opravljena dela daje \_\_\_\_\_\_\_\_\_ (*najmanj 12*) mesecev garancije. V primeru, da je bila na merilnem mestu po izvedenih delih in v času garancijskega roka ugotovljena napaka, ki pomeni, da izvajalec del ni opravil skladno s Tehničnimi navodili za monterje ob menjavi števcev pri izvajanju AMI, jo je izvajalec dolžan odpraviti brezplačno. Izvajalcu del se bodo v primeru ugotovljenih napak delegirali ustrezni servisni nalogi za odpravo ugotovljenih pomanjkljivosti, katere je dolžan izvesti in odpraviti v roku 14 dni od podane zahteve.

V primeru, da je zaradi slabe izvedbe montaže na merilnem mestu potrebno takojšnje dodatno delo naročnika (npr. kadar odjemalec nima omogočene ustrezne oskrbe z električno energijo ipd.), ima naročnik pravico, da izvajalcu obračuna stroške v višini 40,00 EUR (brez DDV)/MM (če se napaka odpravlja v rednem delovnem času) oziroma 75,00 EUR (brez DDV)/MM (če se napaka odpravlja izven delovnega časa).

V primeru neodprave napak ali nedokončanja preostalega dela v primernem časovnem obdobju ima naročnik pravico unovčiti garancijo za odpravo napak v garancijskem roku.

Izvajalec se obvezuje, da bo tudi po poteku garancijske dobe brezplačno odpravil skrite napake na izvedenih delih.

**SPLOŠNE OBVEZNOSTI IN JAMSTVA IZVAJALCA**

1. **člen**

Izvajalec mora s pogodbo prevzete obveznosti opraviti strokovno, v skladu z dokumentacijo JN, pravili stroke, Navodili za zamenjavo merilno krmilnih naprav, Navodili za varno delo pri menjavah in predelavah merilnih mest in Tehničnimi navodili za monterje ob menjavi števcev pri izvajanju AMI, ki so priloga te pogodbe, in zahtevami veljavne zakonodaje in ne sme povzročiti škode naročniku. Vsi stroški, ki bi nastali iz tega naslova, so stroški izvajalca.

Naročnik bo pred pričetkom del izvajalcu izročil potrebno število ključev, mobilnih naprav in plombirnih klešč ter vgradni material, ki je potreben za izvedbo elektromontažnih del po tej pogodbi. Vsak delavec, ki bo opravljal elektromontažna dela na merilnih mestih, bo ob prejemu ključa, mobilne naprave in plombirnih klešč podpisal prejemnico. Vgradni material bo delavec prevzel hkrati s prevzemom števcev.

Izvajalec ključe lahko uporablja samo za odpiranje omaric za dostop do merilnih mest, na katerih mora izvesti elektromontažna dela po tej pogodbi.

Izvajalec se obvezuje, da bo vse ključe, mobilne naprave in plombirne klešče vrnil, ko bo uspešno izvedel vse naročene zamenjave oziroma najkasneje v roku petih dni po poteku te pogodbe.

Izvajalec mora omogočiti naročniku nadzor nad izvedbo storitev.

Izvajalec se obvezuje, da bo pri izvedbi pogodbenih storitev pisno obveščal naročnika o vsem, kar bi lahko vplivalo na izvršitev pogodbe.

Izvajalec se obvezuje, da bo ves čas trajanja te pogodbe, dela izvajal z zadostnim številom delavcev, ki so ustrezno usposobljeni. Ker se bo delo izvajalo pri odjemalcih (potreben bo neposredni stik z odjemalci ) mora izvajalec za izvajanje storitev po tej pogodbi zagotoviti delavce, ki aktivno znajo govoriti slovenski jezik (za aktivno znanje slovenskega jezika se šteje, da je posameznik na slovenski šoli pridobil najmanj osnovnošolsko izobrazbo oziroma ima potrdilo uradno pooblaščene izobraževalne ustanove o uspešno opravljenem izpitu iz znanja slovenščine na ravni B1) oziroma dodatno osebo pri izvajanju storitev, ki govori slovenski jezik vsaj na zahtevani ravni B1. Naročnik ima pravico, da občasno preverja izpolnjevanje kadrovskega pogoja.

Izvajalec se je dolžan seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik bo morebitne spremembe svojih internih aktov s tega področja sporočal z obvestilom preko svoje spletne strani.

V primeru, da naročnik v času garancijske dobe (9. člen pogodbe) ugotovi, da dela niso opravljena kvalitetno ali v skladu z zahtevami naročnika, je izvajalec dolžan odpraviti napako in delo izvesti v vsem, tako kot je potrebno.

OBVEZNOSTI NAROČNIKA

1. člen

Naročnik se obvezuje:

* predati izvajalcu vso opremo in dokumentacijo, ki je potrebna za izvedbo del po tej pogodbi, in mu nuditi vse potrebne informacije za izvedbo del,
* izvesti izobraževanje za izvajanje elektromontažnih del in za uporabo mobilnih naprav,
* dati izvajalcu točen seznam merilnih mest, kjer se bodo izvajala elektromontažna dela, in mu dati tudi ustrezno pooblastilo, iz katerega bo izhajalo, da je izvajalec pooblaščeni predstavnik naročnika,
* nadzorovati izvajanje pogodbenih del,
* dajati izvajalcu pojasnila in navodila za eventualne nejasnosti, ki jih izvajalec zahteva,
* ustaviti dela, ki se izvajajo v nasprotju s to pogodbo, tehničnimi predpisi, standardi in normativi in ukrepi za varno delo,
* tekoče obveščati izvajalca o vseh spremembah in novo nastalih situacijah, ki bi lahko vplivale na potek in obseg predmeta pogodbe,
* izvrševati svoje plačilne obveznosti v skladu s pogodbo.

**PODIZVAJALCI**

1. **člen**

Izvajalec pri izvedbi del, ki so predmet te pogodbe, vključuje podizvajalce (kot so navedeni v »Prilogi – podizvajalec« te pogodbe).

Izvajalec vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Izvajalec mora imeti poravnane vse zapadle obveznosti do svojih podizvajalcev.

Izvajalec mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe izvajalec želi zamenjati podizvajalca ali v delo naknadno vključiti podizvajalca, mora izvajalec naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je izvajalec izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe.

Izvajalec v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Če podizvajalec ne zahteva neposrednega plačila, je izvajalec dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega izvajalca prejeli plačilo za izvedena dela, neposredno povezana s to pogodbo.

**VIŠJA SILA**

1. **člen**

Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

Če je izvajalec po svoji krivdi v zamudi z izpolnitvijo pogodbenih obveznosti, tj. če ne izvede naročenih del v roku 1 meseca od podanega naročila za izvedbo elektromontažnih del na merilnem mestu, ima naročnik za vsak dan zamude pravico od izvajalca zahtevati pogodbeno kazen za zamudo v višini 5 ‰ celotne vrednosti naročila (brez DDV), vendar skupno največ 10 % pogodbene cene (brez DDV).

Če naročnik med izvajanjem pogodbe ugotovi, da izvajalec dela izvaja z delavcem, ki nima ustrezne izobrazbe (zaključena najmanj 3-letna poklicna izobrazba elektro smeri), z delavcem, ki ni bil usposobljen za delo (izobraževanje pri naročniku na podlagi 8. člena te pogodbe) in/ali z delavcem, ki ne zna aktivno govoriti slovenski jezik oziroma ne zagotavlja dodatne osebe pri izvajanju storitev, ki govori slovenski jezik, ima naročnik pravico, da za vsak dan neizpolnjevanja kadrovskega pogoja, zahteva pogodbeno kazen v višini 500,00 EUR.

V primeru, da izvajalec naročniku ob zaključku pogodbe ne vrne vseh ključev ali mobilnih naprav oziroma še pred zaključkom pogodbe zahteva izročitev dodatnih ključev ali mobilnih naprav, ker jih je izgubil, uničil ipd., ima naročnik pravico od izvajalca, poleg stroškov za izdelavo novega ključa oziroma nabave nove mobilne naprave, zahtevati tudi pogodbeno kazen v višini 1.000 EUR/ključ oziroma mobilno napravo. V primeru poškodbe in okvare komunikacijske sonde ima naročnik pravico zahtevati pogodbeno kazen 350 EUR/sondo.

Pogodbeni stranki soglašata, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil izvajalcu, da si pridržuje pravico do pogodbene kazni. Naročnik ima pravico obračunati pogodbeno kazen najpozneje pri plačilu računa za dela, izvedena z zamudo, ali prvega računa, ki ga naročnik prejme po ugotovljeni pomanjkljivosti v zvezi z izpolnjevanjem kadrovskega pogoja.

Če škoda, ki jo utrpi naročnik, presega znesek pogodbene kazni, lahko naročnik zahteva od izvajalca še razliko do popolne odškodnine.

Pogodbena kazen ne izključuje unovčitve finančnega zavarovanja za dobro izvedbo pogodbenih obveznosti.

**FINANČNO ZAVAROVANJE**

1. **člen**

**a) Garancija za dobro izvedbo pogodbenih obveznosti**

Izvajalec mora, kot pogoj za veljavnost pogodbe, naročniku v desetih (10) dneh od obojestranskega podpisa pogodbe izročiti nepreklicno in brezpogojno bančno garancijo (lahko tudi garancijo zavarovalnice za kavcijsko zavarovanje) za dobro izvedbo pogodbenih obveznosti, unovčljivo na prvi poziv, v višini 5 % pogodbene vrednosti (z DDV). Veljavnost garancije mora biti še najmanj en mesec po preteku veljavnosti te pogodbe. V primeru podaljšanja roka veljavnosti pogodbe, se za ta čas podaljša tudi garancija.

Naročnik ima pravico unovčiti garancijo za dobro izvedbo pogodbenih obveznosti v višini njene vrednosti, če izvajalec pogodbenih obveznosti ne bo izpolnjeval v skladu z določili te pogodbe, vključno z neizpolnjevanjem kadrovskih in tehničnih pogojev.

Če izvajalec naročniku bančno garancijo za odpravo napak v garancijskem roku izroči šele po prenehanju pogodbe, se izvajalec izrecno strinja, da ima naročnik pravico unovčiti garancijo za dobro izvedbo pogodbenih obveznosti tudi v primerih ne-odprave napak v garancijskem roku, in sicer za tista dela, ki so bila zaključena v času veljavnosti pogodbe in za katera bančna garancija za odpravo napak v garancijskem roku še ni bila izročena.

Unovčeno garancijo mora izvajalec takoj nadomestiti z novo.

b) Garancija za odpravo napak v garancijskem roku

Pred iztekom te pogodbe mora izvajalec naročniku izročiti nepreklicno in brezpogojno bančno garancijo (lahko tudi garancijo zavarovalnice za kavcijsko zavarovanje) za odpravo napak v garancijskem roku, plačljivo na prvi poziv, v višini 5 % pogodbene vrednosti (z DDV). Višino realizirane vrednosti (tj. vrednosti za izvedena dela, za katera so bile že izdane fakture in tudi dela, ki ob prenehanju pogodbe še niso bila zaključena, so bila pa naročena (ponudbeni predračun, potrjen s strani naročnika) na predlog izvajalca ugotovita pogodbeni stranki skupaj. Izvajalec mora v tem primeru naročniku bančno garancijo predložiti v roku 8 dni od potrditve realizirane pogodbene vrednosti s strani obeh pogodbenih strank.

Veljavnost garancije mora biti še vsaj dva meseca po poteku garancijskega roka za zadnje izvedena gradbena dela.

Če izvajalec v roku, določenem s to pogodbo, ne predloži garancije za odpravo napak v garancijskem roku, jo predloži prepozno ali vsebina predložene garancije odstopa od vzorca iz dokumentacije izvedenega javnega naročila ali ne izpolnjuje zahtev iz te dokumentacije, bo naročnik unovčil garancijo za dobro izvedbo pogodbenih obveznosti.

Unovčeno garancijo mora izvajalec takoj nadomestiti z novo.

Unovčenje bančne garancije izvajalca ne odvezuje obveznosti odprave napak pri izpolnitvi pogodbenih obveznosti.

1. **člen**

Izvajalec lahko, kot finančno zavarovanje, v enakem znesku in za enako obdobje, kot je navedeno v prejšnjem členu te pogodbe, na poslovni račun naročnika nakaže brezobrestni depozit, za kar kot dokazilo predloži potrdilo o vplačilu depozita.

V primeru, da se izvajalec odloči za to možnost zavarovanja, mora na plačilnem nalogu v rubriki "namen nakazila" oziroma na potrdilu o vplačilu depozita navesti naslednje podatke:

* vrsto zavarovanja (depozit za zavarovanje ……………*(dobre izvedbe del, odprave napak v garancijskem roku)*),
* številko pogodbe.

**PREDSTAVNIKI POGODBENIH STRANK**

1. **člen**

Naročnikov predstavnik za izvedbo del je \_\_\_\_\_\_\_\_\_\_ (tel. \_\_\_\_\_\_\_\_, e-pošta:\_\_\_\_\_\_\_\_\_\_), ki zastopa naročnika v vseh vprašanjih, ki se nanašajo na obveznosti po tej pogodbi ter sodeluje z izvajalcem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

S strani izvajalca bo za nadzor in koordinacijo odgovorna oseba \_\_\_\_\_\_\_\_\_\_\_\_\_ (tel. \_\_\_\_\_\_, e-pošta:\_\_\_\_\_\_\_\_\_\_), ki je pooblaščena, da zastopa izvajalca v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžna neposredno sodelovati z naročnikovim predstavnikom.

Vsako spremembo pooblaščenih oseb morata stranki pisno sporočiti nasprotni stranki v treh (3) dneh po nastali spremembi.

Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnika na zgornje kontaktne podatke izvajalca, štejejo za veljavno prejeta s strani izvajalca.

**POSLOVNA SKRIVNOST IN VAROVANJE OSEBNIH PODATKOV**

1. **člen**

Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Izvajalec in vsi njegovi morebitni podizvajalci so se dolžni seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik bo morebitne spremembe svojih internih aktov s tega področja sporočal z obvestilom preko svoje spletne strani.

Za podizvajalca veljajo enake obveznosti glede varstva podatkov kot za izvajalca. V primeru, da podizvajalec ne izpolni obveznosti varovanja osebnih podatkov, je izvajalec odgovoren naročniku za škodo, ki mu zaradi tega nastane.

1. **člen**

Naročnik izvajalcu z namenom izvajanja pogodbene obveznosti po potrebi izroča naslednje osebne podatke odjemalcev električne energije:

* ime, priimek, naslov (poslovnih partnerjev na merilnem mestu), telefonska številka, naziv in številka merilnega mesta, priključna moč, obračunska moč (*po potrebi se dopolni*).

Osebni podatki iz prejšnjega odstavka so del Evidence o uporabnikih DO.

1. **člen**

Izvajalec mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

Na zahtevo naročnika mora izvajalec naročnikove dokumente in vsebine, ki jih je ta kakorkoli prejel, učinkovito izbrisati.

**PROTIKORUPCIJSKA KLAVZULA**

1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Izvajalec se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi podizvajalec, o čemer mora izvajalec seznaniti vsakega podizvajalca.

**REŠEVANJE SPOROV**

1. **člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik (Ur. l. RS, št. 97/2007 (UPB1) s spremembami), poleg te pogodbe in zakonodaje pa se upošteva še:

* dokumentacijo, št. JN18-006 z dne \_\_\_\_\_\_\_\_\_\_\_\_\_\_\_,
* ponudbeno dokumentacijo, št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

**PRILOGE IN SESTAVNI DELI POGODBE**

1. **člen**

Priloge k tej pogodbi so:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* priloga »Podizvajalec«,
* Navodila za zamenjavo merilno krmilnih naprav,
* Navodila za varno delo pri menjavi in predelavah merilnih mest in
* Tehnična navodila za monterje ob menjavi števcev pri izvajanju AMI.

Sestavni deli te pogodbe so tudi:

* dokumentacija v zvezi z oddajo javnega naročila, št. JN18-006, z dne \_\_\_\_\_\_\_\_\_\_\_\_,
* ponudbena dokumentacija ponudnika – izvajalca, št. \_\_\_\_\_\_\_\_\_\_\_, z dne \_\_\_\_\_\_\_\_\_,
* Pisni sporazum o skupnih ukrepih za zagotavljanje varnosti in zdravja pri delu na delovišču Elektro Gorenjska, d. d. s prilogama (Varnostni načrti za vzdrževalna in rekonstrukcijska dela Elektro Gorenjska, d. d. (junij 2013) in Navodila za varno delo za zunanje izvajalce del (februar 2015)).

**KONČNE DOLOČBE**

**24. člen**

Za vsa vprašanja, ki jih ta pogodba ne ureja, se uporablja obligacijsko pravo.

Pogodba postane veljavna z dnem obojestranskega podpisa obeh pogodbenih strank in podanega soglasja nadzornega sveta (če je potrebno) ter ko izvajalec predloži:

1. garancijo za dobro izvedbo pogodbenih obveznosti,
2. izjavo v skladu s VI. odstavkom 14. člena Zakona o integriteti in preprečevanju korupcije (ZIntPK) – za vse skupne ponudnike in podizvajalce.

Pogodba se sklepa za čas od 16. 2. 2019 (oziroma od datuma podpisa pogodbe, če je ta kasnejši) do 15. 2. 2021.

Naročnik ima pravico, da od pogodbe predčasno odstopi brez odpovednega roka:

- če izvajalec svojih obveznosti ne opravlja skladno s pogodbo, zaradi česar je prejel že najmanj dve opozorili,

- če se je proti izvajalcu začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,

- če nima več zagotovljenih sredstev za naročeni pogodbeni predmet,

- če bo seznanjen, da je pristojni državni organ ali sodišče s pravnomočno odločitvijo pri izvajanju te pogodbe ugotovilo kršitev delovne, okoljske ali socialne zakonodaje s strani izvajalca ali njegovega podizvajalca.

- če bo seznanjen, da je pristojni državni organ pri izvajalcu ali njegovem podizvajalcu v času izvajanja te pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Izvajalec v zgoraj navedenih primerih ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

(kraj)

Izvajalec: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

**Opomba: V primeru skupne ponudbe bo pogodba ustrezno prilagojena.**